ยังทำต่อ บิ๊กตู่ สวมชุดกากีเข้าปฏิบัติหน้าที่ทำเนียบฯ หลังพ่ายการเลือกตั้ง  เมื่อเวลา 09.35 น. วันที่ 15 พ.ค. ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี ในฐานะแคนดิเดตนายกรัฐมนตรีของพรรครวมไทยสร้างชาติ (รทสช.) สวมชุดข้าราชการสีกากี เข้าปฏิบัติภารกิจที่ทำเนียบรัฐบาลโดยยังคงใช้รถยนต์หลวง หมายเลขทะเบียน กด 29 กรุงเทพมหานคร โดยภารกิจที่แจ้งไว้ในวันเดียวกันนี้ มีเพียงการแจ้งวาระงานในเวลา 10.00 น. กล่าวถ้อยแถลงผ่านระบบวีดิทัศน์ ในพิธีเปิดการประชุมประจำปีของคณะกรรมาธิการเศรษฐกิจและสังคมแห่งสหประชาชาติสำหรับเอเชียและแปซิฟิก (ESCAP) สมัยที่ 79 ณ ศูนย์การประชุมแห่งสหประชาชาติ (ซึ่งเป็นการบันทึกเทปไว้)  อย่างไรก็ตามวันเดียวกันนี้ ต้องจับตาความเคลื่อนไหวของ พล.อ.ประยุทธ์ ว่าจะเป็นอย่างไร โดยเฉพาะเกมทางการเมืองในการจับขั้วรัฐบาล  สำหรับบรรยากาศที่พรรครวมไทยสร้างชาติ (รทสช.) ยังคงเงียบเหงา โดยไม่มีการแจ้งกำหนดการความเคลื่อนไหวของแกนนำพรรคแต่อย่างใด โดยผู้สื่อข่าวรายงานว่า ตั้งแต่ช่วงเช้าที่ผ่านมายังไม่มีแกนนำรายใดเดินทางเข้ามายังที่ทำการพรรคแต่อย่างใด
บิ๊กตู่ พล.อ.ประยุทธ์ จันทร์โอชา พล.อ.ประยุทธ์